A4-0121/98

Σχέδιο σύμβασης για τις αποφάσεις έκπτωσης από το δικαίωμα οδήγησης (5217/98 - C4-0061/98 - 98/0901 (CNS))

Το σχέδιο εγκρίνεται με τις ακόλουθες τροποποιήσεις:

(Τροπολογία 1)

Άρθρο 2α, παράγραφος 1

>Αρχικό κείμενο>

1. Το κράτος της παράβασης γνωστοποιεί αμελλητί στο κράτος διαμονής οποιαδήποτε απόφαση έκπτωσης από το δικαίωμα οδήγησης που εκδίδεται για παράβαση η οποία διαπράχθηκε υπό τις περιστάσεις που εκτίθενται στο Παράρτημα.

>Κείμενο μετά την ψηφοφορία στο ΕΚ>

1. Το κράτος της παράβασης γνωστοποιεί αμελλητί,

και το αργότερο εντός προθεσμίας 7 εργάσιμων ημερών στο κράτος διαμονής οποιαδήποτε απόφαση έκπτωσης από το δικαίωμα οδήγησης που εκδίδεται για παράβαση η οποία διαπράχθηκε υπό τις περιστάσεις που εκτίθενται στο Παράρτημα.

(Τροπολογία 2)

Άρθρο 3, παράγραφος 5

>Αρχικό κείμενο>

5. Όταν προβαίνει στην γνωστοποίηση που αναφέρεται στο άρθρο 12 παράγραφος 2, κάθε κράτος μέλος αναφέρει σε δήλωση ποία από τις διαδικασίες που περιγράφονται στην παράγραφο 1 προτίθεται να εφαρμόσει ως κράτος διαμονής. Η δήλωση μπορεί να αντικατασταθεί από νέα δήλωση ανά πάσα στιγμή.

>Κείμενο μετά την ψηφοφορία στο ΕΚ>

5. Όταν προβαίνει στην γνωστοποίηση που αναφέρεται στο άρθρο 12 παράγραφος 2, κάθε κράτος μέλος αναφέρει σε δήλωση ποία από τις διαδικασίες που περιγράφονται στην παράγραφο 1 προτίθεται να εφαρμόσει ως κράτος διαμονής.

Μιά νέα δήλωση δεν μπορεί να αντικαταστήσει την αρχική δήλωση παρά μόνον στο βαθμό που αντικαθιστά τη διαδικασία που περιγράφεται στο σημείο γ από μία από τις διαδικασίες που περιγράφεται στα σημεία β και α και αντίστοιχα τη διαδικασία που περιγράφεται στο σημείο β από την διαδικασία που περιγράφεται στο σημείο α.

(Τροπολογία 3)

Άρθρο 3, παράγραφος 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

5α. Εάν εφαρμόζει μία από τις διαδικασίες που αναφέρονται στην παράγραφο 1 σημείο β) και στην παράγραφο 1 σημείο γ) το κράτος διαμονής δεσμεύεται, η διοικητική ή δικαστική απόφαση να εκδοθεί εντός προθεσμίας τεσσάρων εβδομάδων μετά από την γνωστοποίηση εκ μέρους του κράτους της παράβασης.

(Τροπολογία 5)

Άρθρο 4, παράγραφος 1, σημείο γα) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

γα) Όταν η έκπτωση του δικαιώματος οδήγησης δεν αποτελεί μέτρο που προβλέπεται από τη νομοθεσία του εν λόγω κράτους για τα γεγονότα που οδήγησαν στην εν λόγω έκπτωση από το δικαίωμα οδήγησης που αποφασίσθηκε από το κράτος της παράβασης.

(Τροπολογία 6)

Άρθρο 4, παράγραφος 1, σημείο γβ) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

γβ) Όταν η παραγραφή του μέτρου ισχύει σύμφωνα με την νομοθεσία του.

(Τροπολογία 7)

Άρθρο 4, παράγραφος 1, σημείο γγ) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

γγ) Όταν θεωρεί ότι το ενεχόμενο πρόσωπο δεν είχε επαρκείς δυνατότητες, μεταξύ άλλων λόγω γλωσσικών προβλημάτων για να προετοιμάσει και να φέρει σε πέρας την υπεράσπισή του.

(Τροπολογία 8)

Άρθρο 4, παράγραφος 2, σημείο γ)

>Αρχικό κείμενο>

γ) εφόσον η νομοθεσία του κράτους μέλους δεν προβλέπει ποινή έκπτωσης από το δικαίωμα οδήγησης για την πράξη για την οποία το κράτος της παράβασης επέβαλε την έκπτωση

>Κείμενο μετά την ψηφοφορία στο ΕΚ>

Διαγράφεται

(Τροπολογία 9)

Άρθρο 4, παράγραφος 2, σημείο δ)

>Αρχικό κείμενο>

δ) εφόσον το μέτρο έχει παραγραφεί σύμφωνα με τη νομοθεσία του

>Κείμενο μετά την ψηφοφορία στο ΕΚ>

Διαγράφεται

(Τροπολογία 10)

Άρθρο 4, παράγραφος 2, σημείο ε)

>Αρχικό κείμενο>

ε) εφόσον το κράτος μέλος θεωρεί ότι ο παραβάτης δεν είχε επαρκείς δυνατότητες να προετοιμάσει και να ασκήσει την υπεράσπισή του

>Κείμενο μετά την ψηφοφορία στο ΕΚ>

Διαγράφεται

(Τροπολογία 11)

Άρθρο 6, παράγραφος 1, πρώτη παύλα

>Αρχικό κείμενο>

- χρήσιμες πληροφορίες σχετικά με τα στοιχεία του προσώπου κατά του οποίου έχει εκδοθεί απόφαση έκπτωσης από το δικαίωμα οδήγησης,

>Κείμενο μετά την ψηφοφορία στο ΕΚ>

- πληροφορίες σχετικά με τα στοιχεία του προσώπου κατά του οποίου έχει εκδοθεί απόφαση έκπτωσης από το δικαίωμα οδήγησης,

όπου το εύρος των πληροφοριών θα περιορίζεται αποκλειστικά σε προσωπικά στοιχεία και σε λεπτομέρειες που αιτιολογούν την έκπτωση,

(Τροπολογία 12)

Άρθρο 8

>Αρχικό κείμενο>

Άρθρο 8

Κάθε κράτος μέλος, όταν προβαίνει στην αναφερόμενη στο άρθρο 12 παράγραφος 2 κοινοποίηση, μπορεί να επιφυλαχθεί του δικαιώματος να εκτελεί στο έδαφός του κάθε απόφαση που έχει κοινοποιήσει σύμφωνα με το άρθρο 2 α παράγραφος 1 για την περίοδο που δεν καλύπτεται από την εκτέλεση της απόφασης αυτής από το κράτος διαμονής σύμφωνα με το άρθρο 3.

>Κείμενο μετά την ψηφοφορία στο ΕΚ>

Διαγράφεται

(Τροπολογία 13)

Άρθρο 9

>Αρχικό κείμενο>

Κάθε κράτος μέλος λαμβάνει τα αναγκαία μέτρα για την τιμωρία όποιου οδηγεί όχημα με κινητήρα ενώ έχει εκπέσει του δικαιώματος οδήγησης κατ' εφαρμογήν της παρούσας Σύμβασης.

>Κείμενο μετά την ψηφοφορία στο ΕΚ>

Κάθε κράτος μέλος λαμβάνει τα αναγκαία μέτρα για την τιμωρία όποιου οδηγεί όχημα με κινητήρα ενώ έχει εκπέσει του δικαιώματος οδήγησης

με διοικητική ή δικαστική απόφαση του κράτους διαμονής, κατ´ εφαρμογήν της παρούσας Σύμβασης.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το σχέδιο Σύμβασης για τις αποφάσεις έκπτωσης από το δικαίωμα οδήγησης (5217/98 - C4-0061/98 - 98/0901 (CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση του Συμβουλίου (5217/98 - 98/0901 (CNS))),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ6, παράγραφος 2 της Συνθήκης για την Ευρωπαϊκή Ένωση (C4-0061/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων (A4-0121/98),

1. εγκρίνει την πρόταση την Πρόταση του Συμβουλίου με την επιφύλαξη των τροποποιήσεων που της επέφερε,

2. καλεί το Συμβούλιο, να το ενημερώσει, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο,

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή